recursal/SuperWikiNEXT-32B huggingface dataset:
Ο **Διονύσιος Θερειανός** (1834–1897) ήταν Έλληνας λόγιος και δημοσιογράφος.

Βιογραφικά στοιχεία
-------------------

Γεννήθηκε το 1834 στη Ζάκυνθο και μετά την ολοκλήρωση των γυμνασιακών σπουδών του και την παρακολούθηση μαθημάτων στην Ιόνιο Ακαδημία, στην Κέρκυρα με δάσκαλο τον Ιωάννη Οικονομίδη, μετεγκαταστάθηκε στην Τεργέστη το 1850. Ο πατέρας του ήταν εφημέριος της ελληνικής παροικίας στην πόλη και ο Θερειανός έμεινε εκεί για το υπόλοιπο της ζωής του. Ολοκλήρωσε την εκπαίδευσή του σε πανεπιστήμιο της Γερμανίας, παρακολουθώντας μαθήματα φιλοσοφίας και φιλολογίας. Ωστόσο το μεγαλύτερο μέρος των γνώσεών του σχετικά με την αρχαιολογία το απέκτησε όντας αυτοδίδακτος. Μετά την επιστροφή του στην Τεργέστη υπήρξε συνεργάτης της εφημερίδας *Νέα Ημέρα*, μία από τις γνωστότερες ελληνικές εφημερίδες της πόλης, ενώ μεταξύ 1861 και 1883 εξέδιδε σε συνεργασία με τον Θεαγένη Λιβαδά την εβδομαδιαία επιθεώρηση *Κλειώ*. Στα έντυπα αυτά ο Θερειανός δημοσίευε κυρίως πολιτικά άρθρα και ιστορικές ή κοινωνικές επιφυλλίδες.

Η καθαρότητα του λόγου και του ύφους του Θερειανού αλλά και του Λιβαδά τους κατέστησε κορυφαίους της Τεργεσταίας Σχολής. Μερικά από τα σημαντικότερα έργα του ήταν τα εξής: *Νύξεις περί του ομηρικού ζητήματος* (1866), *Φιλολογικαί υποτυπώσεις* (1885), *Διάγραμμα στωικής φιλοσοφίας* (1892). Ωστόσο, ένα από τα σημαντικότερα έργα του ήταν μία τρίτομη *Βιογραφία του Αδαμάντιου Κοραή* (1889-90). Ο Θερειανός απεβίωσε το 1897 στην Τεργέστη. Κληροδότησε τη χρηματική του περιουσία στη Βαυαρική Ακαδημία, ενώ δώρησε τη βιβλιοθήκη του στις δημοτικές βιβλιοθήκες της Ζακύνθου και της Τεργέστης καθώς και στο Γερμανικό Αρχαιολογικό Ινστιτούτο Αθηνών.

Παραπομπές
----------

1. ↑  «Θερειανός, Διονύσιος (Ζάκυνθος, 1834 - Τεργέστη, 1897)». *Παγκόσμιο Βιογραφικό Λεξικό*. **4**. Εκδοτική Αθηνών.. Ανακτήθηκε στις 6 Ιουνίου 2019.
2. 1 2  «Θερειανός, Διονύσιος». *Εγκυκλοπαίδεια Δομή*.. Ανακτήθηκε στις 6 Ιουνίου 2019.

Εξωτερικοί σύνδεσμοι
--------------------

* Παραθέματα έργων του Θερειανού - Σπουδαστήριο Νέου Ελληνισμού

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 13081649
* **ΕΒΕ**: 155248
* **AA**: 136642
* LCCN: n85229917
* GND: 117302767
* SUDOC: 15694667X

 |

 |
Διάγραμμα ενός ατόμου που δείχνει την έκταση του ενεργού πυρηνικού φορτίου.
**Δραστικό πυρηνικό φορτίο** (Ζ\*) ονομάζεται το φορτίο του πυρήνα (ο αριθμός των πρωτονίων) ελαττωμένο κατά τον αριθμό των ενδιάμεσων ηλεκτρονίων .Ενδιάμεσα είναι όλα τα ηλεκτρόνια εκτός από αυτά της εξωτερικής στιβάδας. Είναι κατά προσέγγιση το φορτίο του πυρήνα (Ζ) μειωμένο κατά το φορτίο των ηλεκτρονίων των εσωτερικών στιβάδων.

Οι ελκτικές δυνάμεις που ασκούνται στα ηλεκτρόνια της εξωτερικής στιβάδας από το φορτίο του πυρήνα (πυρηνικό φορτίο Ζ) ελαττώνονται ως έναν βαθμό, λόγω των απωστικών δυνάμεων που ασκούνται σε αυτά από τα ηλεκτρόνια των εσωτερικών στιβάδων (ενδιάμεσα ηλεκτρόνια).

Το δραστικό πυρηνικό φορτίο (Ζ\*) αντιπροσωπεύει το φορτίο του πυρήνα που επιδρά πραγματικά στα ηλεκτρόνια της εξωτερικής στιβάδας, λόγω προάσπισής (θωράκισης) τους από τα ηλεκτρόνια των εσωτερικών στιβάδων.

* Σε μία **περίοδο** του Π.Π. το δραστικό πυρηνικό φορτίο (Ζ\*) **αυξάνεται από αριστερά προς τα δεξιά**.

* Σε μία **ομάδα** του Π.Π. το δραστικό πυρηνικό φορτίο (Ζ\*) είναι **περίπου σταθερό**.

Έστω για παράδειγμα τα στοιχεία της IA ομάδας:

3Li: 2, 1, Z\* ≈ 3 - 2 = 1.

11Na: 2, 8, 1, Z\* ≈ 11 - 10 = 1.

19K: 2, 8, 8, 1, Z\* ≈ 19 - 18 = 1.

37Rb: 2, 8, 18, 8, 1, Z\* ≈ 37 - 36 = 1.

Το δραστικό πυρηνικό φορτίο (Ζ\*) δίνεται από τη σχέση **Ζ**\* = **Ζ** - **s**, όπου Ζ είναι ο ατομικός αριθμός (το φορτίο του πυρήνα) και s η **σταθερά προάσπισης** (ή θωράκισης). Η σταθερά s εκφράζει την ικανότητα ενός ηλεκτρονίου να θωρακίζει ένα άλλο ηλεκτρόνιο που βρίσκεται στο ίδιο ή σε διαφορετικό τροχιακό από την ελκτική δύναμη του πυρήνα. Η σταθερά s υπολογίζεται με ακρίβεια με βάση τους κανόνες του Slater και κατά προσέγγιση είναι ίση με τα ηλεκτρόνια των εσωτερικών στιβάδων.
Συντεταγμένες: 36°16′N 50°00′E﻿ / ﻿36.267°N 50.000°E﻿ / 36.267; 50.000

Το **Καζβίν** (περσικά: قزوین), επίσης γνωστό στη Δύση ως Κασπίν και Γκαζβίν, είναι η μεγαλύτερη πόλη και πρωτεύουσα της Επαρχίας Καζβίν του Ιράν. Είναι γνωστό ως η πρωτεύουσα της καλλιγραφίας στο Ιράν. Είναι διάσημo για τον μπακλαβά του, τα χαλιά του, τους ποιητές του, τις πολιτικές εφημερίδες του και την επίδραση των παχλαβί (Μέσα Περσικά) στην προφορά των κατοίκων του. Στην απογραφή του 2011, η πόλη είχε 381.598 κατοίκους.

Βρίσκεται 150 χλμ. βορειοδυτικά της Τεχεράνης, σε υψόμετρο περίπου 1.800 μ. πάνω από το επίπεδο της θάλασσας. Το κλίμα του είναι κρύο αλλά ξηρό, εξαιτίας της θέσης του νότια της τραχιάς οροσειράς με την ονομασία Αταμπακίγια, η οποία αποτελεί τμήμα του ορεινού συμπλέγματος Ελμπούρζ. Η πόλη ήταν πρωτεύουσα της Περσικής Αυτοκρατορίας υπό τη διακυβέρνηση των Σαφαβιδών την περίοδο 1555-1598.. Σήμερα είναι περιφερειακή πρωτεύουσα και σημαντικό πολιτιστικό κέντρο.

Κλίμα
-----

Καζβίν.

| Κλιματικά δεδομένα Qazvin |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 5.1 | 7.6 | 13.7 | 20.0 | 25.9 | 32.2 | 35.6 | 34.6 | 30.9 | 23.1 | 15.4 | 8.1 | 21,0(69,8) |
| Μέση Ελάχιστη °C (°F) | −4.7 | −2.9 | 1.7 | 6.4 | 10.6 | 14.6 | 17.7 | 16.9 | 12.9 | 7.8 | 2.9 | −1.9 | 6,8(44,3) |
| Υετός mm (ίντσες) | 44,5 | 40,8 | 52,1 | 41 | 34,5 | 5,9 | 1,2 | 1,9 | 0,8 | 21,7 | 27,8 | 44 | 316,2 |
| Μέσες ημέρες κατακρημνίσεων | 10.5 | 10.1 | 13.3 | 13.3 | 12.7 | 4.5 | 2.4 | 2.3 | 2.0 | 7.7 | 7.9 | 9.7 | 96,4 |
| *Πηγή: World Meteorological Organisation* |

Αναφορές
--------

1. ↑  www.citypopulation.de/Iran-MajorCities.html.
2. ↑  Qazvin / قزوين (Iran): Province & Cities - Population Statistics in Maps and Charts
3. ↑  *Iran* (5th ed. 2008), by Andrew Burke and Mark Elliott, p. 28 Αρχειοθετήθηκε June 7, 2011, στο Wayback Machine. Lonely Planet Publications, ISBN 978-1-74104-293-1

Σύνδεσμοι
---------

|  |  |
| --- | --- |
| WikiVoyage logoWikiVoyage logo | Στο Wikivoyage υπάρχει ταξιδιωτικός οδηγός σχετικός με το λήμμα:   **Καζβίν** |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καζβίν** |

* Satellite Picture by Google Maps
* FallingRain Map - elevation = 1285 m (Red dots are railways)
* towers profile
Ο **ανδριάντας του Δημοσθένη** ήταν μπρούτζινος ανδριάντας που εικόνιζε τον Δημοσθένη. Ήταν έργο του κατά τα άλλα άγνωστου γλύπτη Πολυεύκτου. Αντίγραφά του σε μάρμαρο σώζονται σε πολλές πόλεις και μουσεία, μεταξύ των οποίων 50 μαρμάρινες κεφαλές και τρία μαρμάρινα Ρωμαϊκά αντίγραφα σε φυσικό μέγεθος.

Ιστορική αναδρομή
-----------------

Το 336 π.Χ. ο Κτησιφών είχε κάνει αίτηση να τιμηθεί δημόσια ο Δημοσθένης με χρυσό στεφάνι. Εναντίον της αίτησης έκανε αγωγή ο Αισχίνης, ο οποίος όμως έχασε την υπόθεση και εγκατέλειψε την Αθήνα. 42 χρόνια μετά τον θάνατο του Δημοσθένη, ο Δημοχάρης, ανιψιός του Δημοσθένη έκανε νέα αίτηση, και οι Αθηναίοι έστησαν τον ανδριάντα του Δημοσθένη περίπου το 280 π.Χ. στην Αγορά προς τιμήν του πατριωτικού ρήτορα υπέρ της ελευθερίας.

Περιγραφή
---------

Από τον Πλούταρχο μαθαίνουμε ότι ο Δημοσθένης έστεκε με τα χέρια ενωμένα («*έστηκε τους δακτύλους συνέχων δι' αλλήλων*»), ως έκφραση της αυτοσυγκράτησης των ιδίων συναισθημάτων. 

Ο ανδριάντας χαρακτηρίζονταν από ρεαλισμό και ζωντάνια. Είναι ντυμένος με απλό μανδύα. Το πρόσωπο ήταν τόσο λεπτομερώς αποδοσμένο που έμοιαζε να αντικατοπτρίζει τον χαρακτήρα του ρήτορα. Η επιδερμίδα του προσώπου ήταν ρυτιδιασμένη. Τα δασιά φρύδια εξείχαν του προσώπου και ήταν συγκεντρωμένα στη μέση με βλοσυρό βλέμμα. Στο κούτελο δεν είχε καμιά λεία επιφάνεια, παρά μόνο ρυτίδες. Η κόμη και τη κοντή γενειάδα πλαισιώνουν το πρόσωπο. 

Στην βάση του ανδριάντα υπήρχε η εξής επιγραφή:

εἴπερ ἴσην γνώμῃ ῥώμην Δημόσθενες ἔσχες,
οὔποτ' ἂν Ἑλλήνων ἦρξεν Ἄρης Μακεδών.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δημοσθένης του Πολυεύκτου** |


|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Άννα Λάσινγκερ, Skulpturhalle Basel (2010). *Skulptur des Montats Dezember 2010: Demosthenes - griechischer Politiker und Redner*. σελίδες 1-2. Αρχειοθετήθηκε από το πρωτότυπο στις 26 Ιουλίου 2011. Ανακτήθηκε στις 20 Δεκεμβρίου 2011.
* Καρλ Άουγκουστ Μπάουμαϊστερ (1885). *Denkmäler des klassischen Altertums zur Erläuterung des Lebens der Griechen und Röme*. Μόναχο και Λειψία: R. Oldenbourg. σελίδες 425. Ανακτήθηκε στις 20 Δεκεμβρίου 2011.
Στην Περιφέρεια Δυτικής Μακεδονίας (πληθυσμός 283.689 το 2011) υπάρχουν τα εξής νησιά (ταξινομημένα ανά νομό)1 2 :

Νομός Φλώρινας (51.414)
-----------------------

Δήμος Πρεσπών (έδρα Λαιμός)

* Άγιος Αχίλλειος **(21)** 40°46′58.40″N 21°05′04″E﻿ / ﻿40.7828889°N 21.08444°E﻿ / 40.7828889; 21.08444﻿ (Νησίδα Άγιος Αχίλλειος)
* Βιδρονήσι 40°45′20.30″N 21°06′13.80″E﻿ / ﻿40.7556389°N 21.1038333°E﻿ / 40.7556389; 21.1038333﻿ (Νησίδα Βιδρονήσι)

Σημειώσεις
----------

 1:  Σε παρένθεση αναφέρεται, εφ' όσον κατοικούνται, ο μόνιμος πληθυσμός σύμφωνα με την απογραφή πληθυσμού του 2011 της Ελληνικής Στατιστικής Αρχής (ΕΛ.ΣΤΑΤ.)
  
  2:  Οι γεωγραφικές συντεταγμένες βασίζονται στην απεικόνιση του δορυφορικού χάρτη του Google Maps. Στις περιπτώσεις κατά τις οποίες δεν υπάρχει απεικόνιση από τον δορυφορικό χάρτη, αλλά από τον εδαφικό χάρτη του προγράμματος Google Maps, τίθεται αστερίσκος (\*) πριν από τις αναφερόμενες συντεταγμένες. Εάν, παρ' όλα αυτά δεν υπάρχει καμία απεικόνιση ή η ακριβής τους θέση δεν κατέστη δυνατόν να προσδιοριστεί, τίθεται λατινικό ερωτηματικό (?) πριν από τις αναφερόμενες συντεταγμένες και απλώς σημειώνεται η θέση τους, σύμφωνα με τις ιστοσελίδες GeoNames και SatelliteViews οι οποίες αναπαράγουν τα δεδομένα από το National Geospatial-Intelligence Agency Αρχειοθετήθηκε 2020-04-10 στο Wayback Machine..

Παραπομπες & Υποσημειώσεις
--------------------------

1. ↑  Αν και η Περιφέρεια Δυτικής Μακεδονίας χαρακτηρίζεται ως μεσόγεια αφού δεν βρέχεται σε κανένα σημείο της από θάλασσα, σε αυτήν ωστόσο υπάρχουν δύο νησιά τα οποία βρίσκονται στην λίμνη Μικρή Πρέσπα.

Δείτε επίσης
------------

* Κατάλογοι των νησιών ανά περιφέρεια

Πηγές
-----

Χάρτες
------

* Γενική Στατιστική Υπηρεσία της Ελλάδος, Άτλας 1950 (Τεχνικά Εργαστήρια Γεωγραφικής Υπηρεσίας Στρατού)
* Εθνική Στατιστική Υπηρεσία της Ελλάδος, Άτλας της Ελλάδος (Αθήνα: 1965)
* Εθνική Στατιστική Υπηρεσία της Ελλάδος, Άτλας της Ελλάδος (Αθήνα: 1975)
* Χάρτες Εκδόσεων Road
* Περιοδικό Διακοπές 2007
* Εγκυκλοπαίδεια Δομή (έκδοση 2002-5 σε 32 τόμους)
* Πρόγραμμα Google Earth

Διοικητική διαίρεση και πληθυσμός
---------------------------------

* Απογραφή μόνιμου πληθυσμού 2011, Ελληνική Στατιστική Αρχή (ΕΛ.ΣΤΑΤ.)
* Διοικητική διαίρεση νομών σύμφωνα με το σχέδιο "Καλλικράτης"
* Περιφέρειες της Ελλάδας Αρχειοθετήθηκε 2012-11-05 στο Wayback Machine.
Ο **Δημοσθένης Μισιτζής** (1826 ;-;) ήταν Έλληνας θεατρικός συγγραφέας.

Βίος
----

Ο **Δημοσθένης Μισιτζής** γεννήθηκε γύρω στα 1826 στη Σάμο Σε νεαρή ηλικία πηγαίνει στην Κωνσταντινούπολη όπου εργάζεται ως δάσκαλος και συνεργάζεται με φιλεκπαιδευτικούς συλλόγους και αδελφότητες. Συνεργάζεται στις θεατρικές παραστάσεις Στα 1878 πηγαίνει στη Φιλιππούπολη για α μεταρρυθμίσει το εκεί Ελληνικό σχολείο. Ίσως ήταν παντρεμένος αν κρίνουμε την αναφορά που κάνει σε ποίημά του ο θάνατος του δεκατετράχρονου γιου του. Μας είναι άγνωστο το πότε πέθανε.

Συγγραφικό έργο
---------------

Το 1881 στην Φιλιππούπολη εκδίδει την μονόπρακτη κωμωδία του *Ο δουξ της βλακείας*. Η ιστορική τραγωδία Ο Βελισάριος ή *Κακία και η αρετή* (Κωνσταντινούπολη 1870), Ο εκδικούμενος υπηρέτης-η οποία αποδίδεται σε άλλον συγγραφέα. Ο Φιάκας δημοσιευμένο για πρώτη φορά το 1872. Έχει γράψει και μερικά ποιήματα, διδακτικά συνθέματα, όπως η *Ανθοδέσμη των παιδιών* (1885), τη νουβέλα *Ο Χριστός νικά* (1903).

Πηγή
----

* Βάλτερ Πούχνερ, «Ο Φιάκας», Ανθολογία Νεοελληνικής Δραματουργίας, τομ. Β, 1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ. Αθήνα, 2006, σελ.237-238
*Υγρό ηπειρωτικό κλίμα* παγκοσμίως, εφαρμόζοντας την κλιματική ταξινόμηση Κέππεν

  Dsa
  Dsb
  Dwa
  Dwb
  Dfa
  Dfb

Ένα **υγρό ηπειρωτικό κλίμα** είναι μια κλιματική περιοχή που ορίστηκε από τον Ρωσογερμανό κλιματολόγο Βλαντίμιρ Κέππεν το 1900, χαρακτηρίζεται από τέσσερεις διαφορετικές εποχές και μεγάλες εποχιακές διαφορές θερμοκρασίας, με θερμά έως καυτά (και συχνά υγρά) καλοκαίρια και κρύους (μερικές φορές πολύ κρύους στις βόρειες περιοχές) χειμώνες. Βροχόπτωση πέφτει συνήθως όλο το χρόνο. Ο ορισμός αυτού του κλίματος σχετικά με τη θερμοκρασία έχει ως εξής: η μέση θερμοκρασία του πιο κρύου μήνα πρέπει να είναι κάτω από -3 °C και πρέπει να υπάρχουν τουλάχιστον τέσσερεις μήνες των οποίων οι μέσες θερμοκρασίες είναι 10 °C ή περισσότερο. Επιπλέον, η εν λόγω τοποθεσία δεν πρέπει να είναι ημιάνυδρη ή άνυδρη. Οι υποτύποι *Dfb*, *Dwb* και *Dsb* είναι επίσης γνωστοί ως ημιβόρειοι.

Τα υγρά ηπειρωτικά κλίματα βρίσκονται γενικά μεταξύ γεωγραφικού πλάτους 30 °Β και 60 °Β, εντός των κεντρικών και βορειοανατολικών τμημάτων της Βόρειας Αμερικής, της Ευρώπης και της Ασίας. Βρίσκονται πολύ λιγότερο συχνά στο Νότιο Ημισφαίριο, λόγω της ευρύτερης περιοχής του ωκεανού σε αυτό το γεωγραφικό πλάτος και της επακόλουθης μεγαλύτερης θαλάσσιας ευκρασίας. Στο Βόρειο Ημισφαίριο, μερικά από τα υγρά ηπειρωτικά κλίματα, συνήθως στο Χοκκάιντο, το Βόρειο Χόνσου, τη νήσο Σαχαλίνη, τη Σκανδιναβία, τη Νέα Σκωτία και τη Νέα Γη, επηρεάζονται σε μεγάλο βαθμό από τη θάλασσα, με σχετικά δροσερά καλοκαίρια που βρίσκονται ακριβώς κάτω από το σημείο τήξης. Πιο ακραία υγρά ηπειρωτικά κλίματα που βρίσκονται στη βορειοανατολική Κίνα, τη νότια Σιβηρία, τις Καναδικές Στέπες και την περιοχή των Μεγάλων Λιμνών του Αμερικανικού Μεσοδυτικού και Κεντρικού Καναδά συνδυάζουν θερμότερα καλοκαιρινά μέγιστα και ψυχρότερους χειμώνες από τη θαλάσσια κλιματική ποικιλία.

Παραπομπές
----------

1. ↑  Michal Belda; Eva Holtanová; Tomáš Halenka; Jaroslava Kalvová (2014-02-04). «Climate classification revisited: from Köppen to Trewartha». *Climate Research* **59** (1): 1–14. doi:10.3354/cr01204. Bibcode: 2014ClRes..59....1B. .
2. ↑  Kottek, Markus; Grieser, Jürgen; Beck, Christoph; Rudolf, Bruno; Rubel, Franz (2006). «World Map of the Köppen-Geiger climate classification updated». *Meteorologische Zeitschrift* **15** (3): 259–263. doi:10.1127/0941-2948/2006/0130. Bibcode: 2006MetZe..15..259K. .
3. ↑  Béla Berényi. *Cultivated Plants, Primarily As Food Sources -- Vol II -- Fruit in Northern Latitudes* (PDF). Encyclopedia of Life Support Systems. σελ. 1. Ανακτήθηκε στις 23 Φεβρουαρίου 2015.
4. ↑  «Halifax, Nova Scotia Temperature Averages». Weatherbase. Ανακτήθηκε στις 7 Φεβρουαρίου 2015.
5. ↑  «Milwaukee, Wisconsin Temperature Averages». Weatherbase. Ανακτήθηκε στις 7 Φεβρουαρίου 2015.
Ο **Καζιμίρ Β΄**, πολων. Kazimierz ΙΙ (1401/3 - 15 Σεπτεμβρίου 1442) από τον Οίκο των Πιαστ ήταν δούκας της δυτικής Μαζοβίας: Πουότσκ, Ράβα Μαζοβιέτσκα, Γκοστύνιν, Σοχάτσζεφ, Μπελζ, Πουόνισκ, Ζάφκσε μαζί με τους αδελφούς του (1426-34). Ήταν κυβερνήτης τού Μπελζ μετά από τη διαίρεση της πατρικής κτήσης το 1434.

Βιογραφία
---------

Ήταν ο τρίτος γιος τού Σιεμόβιτ Δ΄ δούκα της δυτικής Μαζοβίας και της Αλεξάνδρας των Γκεντιμινιδών, κόρης τού Αλγκίρντας μεγάλου πρίγκιπα της Λιθουανίας.

Ως παιδί εστάλη στη Λιθουανία, πράγμα που στο μέλλον θα τού έδινε την υποστήριξη τού Βυταούτας μεγάλου δούκα της Λιθουανίας. Επίσης πέρασε κάποιο διάστημα στην Αυλή τού Βλαδισλάου Β΄ Γιαγκελόν της Πολωνίας (εξαδέλφου της Αλεξάνδρας). Από το 1420 και μετά ο πατέρας του, λόγω της προόδου της τύφλωσής του, σταδιακά έδινε συμμετοχή στη διακυβέρνηση στους ενήλικους γιους του. Ο πρωτότοκος Σιεμόβιτ Ε΄ και ο Καζιμίρ Β΄ ονομάστηκαν επίσημα συγκυβερνήτες. Το 1425 ταξίδεψαν στο Μπρεστ-Λιτόβσκ, όπου ορκίστηκαν πίστη στο στέμμα και αποδοχή τού Στανισλάφ Παβλόβιτς, πρώην καγκελάριου τού πατέρα τους, ως επισκόπου τού Πουότσκ, μετά από διαφωνία για τον διορισμό του.

Απεβίωσε τον Σεπτέμβριο τού 1442, τρεις μήνες μετά τον γάμο του, κοντά στο Κρασνύσταφ ως θύμα λοιμού. Τάφηκε στην κρύπτη των δουκών της Μαζοβίας, στον καθεδρικό τού Πουότσκ. Οι κτήσεις του κληροδοτήθηκαν στον μικρότερο αδελφό του Βλάντισλαφ Α΄.

Οικογένεια
----------

Νυμφεύτηκε τον Ιούνιο τού 1442 τη Μαργαρίτα, κόρη τού Βίτσεντ Σαμοτούε καστελάνου από το Μιενντζυζέτς. Δεν απέκτησαν τέκνα.

Πηγές
-----

* Codex diplomaticus Regni Poloniae et Magni Ducatus Lituaniae, wydał Maciej Dodgiel, vol. 4, Vilnius 1764, p. 132.

1. ↑  Ανακτήθηκε στις 26  Νοεμβρίου 2018.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Casimir II of Belz  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Τζο Νάγκμπε** (Joe Thunder Armstrong Nagbe) (γεν. 1968) είναι παλαίμαχος ποδοσφαιριστής από τη Λιβερία, 96 φορές διεθνής. Έχει ύψος 1,84 και αγωνιζόταν στη μεσαία γραμμή. Έκανε μεγάλη καριέρα στο πρωτάθλημα Γαλλίας, ενώ έπαιξε για πέντε σεζόν στην Ελλάδα, στην Α΄ Εθνική με ΠΑΟΚ, Πανιώνιο και ΠΑΣ Γιάννινα. Συνέχισε να αγωνίζεται μέχρι την ηλικία των 38 ετών σε ασιατικά πρωταθλήματα.

Βιογραφικό
----------

Ο Τζο Νάγκμπε γεννήθηκε στις 2 Σεπτεμβρίου 1968 στην περιοχή Νίμπα Κάουντι (Nimba County) της Λιβερίας. Ξεκίνησε το ποδόσφαιρο στην πατρίδα του, στην ομάδα "Γιανγκ Σερβάιβορς" της Κλάρα Τάουν (Young Survivor of Clara Town) το 1982. Σε ηλικία 18 ετών μεταγράφηκε στους "Ινβίνσιμπλ Ιλέβεν" (Invincible Eleven) της πρωτεύουσας Μονρόβια και στη συνέχεια στους "Μάιτι Μπάρολ" (Mighty Barrolle). Το 1988-89 έπαιξε στην Ουνιόν Σπορτίβ της Ντουάλα του Καμερούν και στη συνέχεια μετανάστευσε στη Γαλλία, όπου αγωνίστηκε ως το 1996. Ακολούθησε μια σεζόν στο ελβετικό πρωτάθλημα με τη Λουγκάνο και το 1997 υπέγραψε στον ΠΑΟΚ. Στην ομάδα της Θεσσαλονίκης έπαιξε τρία χρόνια, πραγματοποιώντας μια από τις καλύτερες εμφανίσεις του στις 30 Σεπτεμβρίου 1997, όταν ο ΠΑΟΚ απέκλεισε την Άρσεναλ για το κύπελλο ΟΥΕΦΑ. Στη συνέχεια το 2000-01 αγωνίστηκε στον Πανιώνιο και το 2001-02 στα Γιάννινα. Από το 2002 ως το 2006 περιπλανήθηκε σε πρωταθλήματα διαφόρων χωρών της Ασίας.

Όταν σταμάτησε το ποδόσφαιρο μετέβη στη Βραζιλία, όπου παρακολούθησε μαθήματα προπονητικής, με σκοπό να γίνει προπονητής ανγνωρισμένος από τη FIFA.

### Στην εθνική

Παράλληλα, από το 1985 ως το 2001 αποτελούσε βασικό μέλος της εθνικής ομάδας της Λιβερίας. Έπαιξε συνολικά σε 96 αγώνες και σημείωσε 20 γκολ. Με την Εθνική δεν κατάφερε να προκριθεί σε τελική φάση παγκοσμίου κυπέλλου αλλά προκρίθηκε δυο φορές σε τελική φάση του Κόπα Άφρικα, το 1996 και το 2002. 

Τον Ιούνιο του 2011 ο Τζο Νάγκμπε, παρα τα 42 του χρόνια, επέστρεψε στην εθνική Λιβερίας αγωνιζόμενος ως κεντρικός αμυντικός στην βασική ενδεκάδα. Απέναντι στο Πράσινο Ακρωτήρι για τα προκριματικά του Κυπέλλου Εθνών Αφρικής κατάφερε να πάρει τη νίκη χωρίς η ομάδα του να δεχτεί γκολ.

### Οικογένεια

Έχει δυο γιους και μια κόρη, που ασχολούνται επίσης με τον αθλητισμό. Οι γιοι του παίζουν ποδόσφαιρο στις ΗΠΑ και η κόρη του Μάρθα παίζει μπάσκετ.

Καριέρα
-------

| Χρονιές | Σύλλογος | Συμμετοχές | Γκολ |
| --- | --- | --- | --- |
| 1982-1985 |  Γιανγκ Σερβάιβορς |  |  |
| 1985-86 |  Ινβίνσιμπλ Ιλέβεν |  |  |
| 1986-87 |  Μάιτι Μπαρόλε |  |  |
| 1987-88 |  Ινβίνσιμπλ Ιλέβεν |  |  |
| 1988-89 |  Ούνιον Ντουάλα |  |  |
| 1989-90 |  Σταντ Βαλορί | 9 | 1 |
| 1990 |  ΑΣ Μονακό | 0 | 0 |
| 1990-1993 |  Επινάλ | 64 | 14 |
| 1993-1996 |  Νις | 96 | 17 |
| 1996-97 |  Λουγκάνο | 19 | 0 |
| 1997-2000 |  ΠΑΟΚ | 77 | 10 |
| 2000-01 |  Πανιώνιος | 9 | 0 |
| 2001-02 |  ΠΑΣ Γιάννινα | 12 | 0 |
| 2002-03 |  Αλ Τζαζίρα |  |  |
| 2003 |  Γιογκιακάρτα |  |  |
| 2004 |  Πεκανμπάρου |  |  |
| 2005-06 |  Περσέμα Μαλάνγκ |  |  |
| Χρονιές | Εθνικές ομάδες | Συμμετοχές | Γκολ |
| 1985-σήμερα |  Εθνική Λιβερίας | 96 | 20 |

Τίτλοι
------

* Πρωτάθλημα Λιβερίας: 1988
* Πρωτάθλημα Β΄ κατηγορίας Γαλλίας: 1994
Ο **Τζέιμς Λιούις Κραφτ** (*James Lewis Kraft*, Στίβενσβιλ, Οντάριο, 11 Δεκεμβρίου 1874 - Σκόκι, Ιλινόις, 16 Φεβρουαρίου 1953) ήταν Καναδό - Αμερικανός επιχειρηματίας, ο οποίος ίδρυσε την ομώνυμη εταιρεία παραγωγής ειδών διατροφής.

Πρώτα χρόνια
------------

Ο Κραφτ γεννήθηκε στο Στίβενσβιλ της επαρχίας Οντάριο από Μεννονίτες γονείς, τη Μινέρβα-Άλις Τριπ (1848 - 1933 και τον αγρότη Τζορτζ Φράνκλιν Κραφτ (1842 - 1914). Ακολουθώντας τα Γερμανικά πρότυπα, ο Κραφτ 
μορφώθηκε εντός της περιοχής του Στίβενσβιλ και εργάστηκε πλησίον του εργοστασίου της **Φέργκιουσον Γενικές Επιχειρήσεις**
στο Φορτ Ίρι της επαρχίας Οντάριο μεταξύ των ετών 1901 και 1902. Το Φθινόπωρο του 1902 μετακόμισε στο Μπάφαλο
κι εκεί αναγκάστηκε να γίνει πωλητής τυριών(στη Σέφορντ Τσιζ Κόμπανυ) απ' τους συνεργάτες του.

Παραπομπές
----------

1. 1 2  (Αγγλικά) *SNAC*. w6b880jw. Ανακτήθηκε στις 9  Οκτωβρίου 2017.
2. 1 2  (Αγγλικά) *Find A Grave*. 588. Ανακτήθηκε στις 9  Οκτωβρίου 2017.
3. 1 2  *GeneaStar*. kraftj.
4. ↑  (Αγγλικά) *Find A Grave*.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 45863365
* LCCN: n88205765
* ISNI: 0000 0000 3131 1750

 |

 |
Οι ***Υγρές Νύχτες*** είναι το πρώτο βιβλίο του Φρέντυ Γερμανού, που το έγραψε ανάμεσα στα 17 και τα 26 του χρόνια, αλλά δεν το τύπωσε, διότι δεν έβρισκε εκδότη. Κυκλοφόρησε πολύ αργότερα, το 1998, ένα χρόνο πριν τον θάνατό του, από τις Εκδόσεις Καστανιώτη.

Παρουσίαση του βιβλίου
----------------------

Το βιβλίο αυτό, βαθιά αυτοβιογραφικό, είναι η απεικόνιση της μετεμφυλιακής Αθήνας. Τα ερείπια των Δεκεμβριανών, τα ψυχικά και σωματικά τραύματα του Εμφυλίου και τα έντονα πολιτικά συμπλέγματα της εποχής που εγκλώβισαν τους ήρωες του βιβλίου στη σκληρή πραγματικότητα της πρώιμης ψυχροπολεμικής περιόδου, που βρήκε την Ελλάδα ρημαγμένη.

Ο ίδιος ο συγγραφέας αναφέρει για το βιβλίο του: *"Τότε νόμιζα πως έγραφα διηγήματα. Τώρα, βλέποντάς το από την άλλη άκρη του τούνελ, νιώθω ότι έγραψα, πάλι, ένα βιβλίο εποχής. Μόνο που εδώ οι ήρωες, τα ιστορικά πρόσωπα του βιβλίου, είναι άνθρωποι που τους άγγιξα, στα 17 μου χρόνια, που περπάτησα δίπλα τους και που κάποια στιγμή σκούπισα μ' ένα μαντίλι τα δάκρυά τους. Τότε δεν είχαμε ακόμα χαρτομάντιλα...".*
Στο εξώφυλλο του βιβλίου, που αποτελεί σύνθεση του Αντώνη Αγγελάκη σε μια φωτογραφία του Γιώργου Μονογιούδη για το περιοδικό "Γυναίκα", απεικονίζεται ο συγγραφέας, σε μεγάλη ηλικία, να σκύβει με κρυμμένα μάτια πάνω από τη γραφομηχανή του με φόντο μια νυχτερινή εικόνα της Αθήνας του '50.

### Υπόθεση

Το βιβλίο χωρίζεται σε οχτώ κεφάλαια-διηγήματα που αφορούν ερωτικές ιστορίες, τις οποίες ο συγγραφέας έζησε και άκουσε την περίοδο που, έχοντας παρατήσει το Βαρβάκειο, άρχισε να σεργιανίζει στην Ομόνοια με πυρήνα το καμπαρέ Ριτς. Κυρίαρχη ιστορία είναι αυτή της Δάφνης και του Τζόνυ, μια αληθινή ιστορία που ο συγγραφέας την έζησε στην εφηβεία του «νύχτα προς νύχτα». Ξετυλίγεται το 1951, την εποχή που η κυβέρνηση Πλαστήρα υπογράφει την εκτέλεση του Μπελογιάννη και στο Ριτς ένας Αμερικανός αξιωματικός ερωτεύεται μια αμαρτωλή Ελληνίδα-αρτίστα του καμπαρέ. Ο έρωτάς τους θα βρει εμπόδια στις πολιτικές γραφειοκρατίες της εποχής, το ίδιο άδικα με όσους άμαχους έχαναν τη ζωή τους στον Εμφύλιο από αδέσποτες σφαίρες.
Η ιστορία τους μοιάζει σε πολλά σημεία με τις υπόλοιπες ιστορίες της Νόρας, του Στάθη, της Όλγας, του Λεωνίδα και των άλλων αγριμιών που κυκλοφορούν γύρω τους, στις σελίδες του βιβλίου αυτού, στα τραπέζια του Ριτς και στα ερείπια της Αθήνας. Είναι η χαμένη γενιά. Ή πιο σωστά, *οι ανυποψίαστοι* μιας χαμένης γενιάς.
Ο **Γουίλιαμ "Μπίλι" Σέρινγκ** (18 Σεπτεμβρίου 1877-5 Σεπτεμβρίου 1964) ήταν Καναδός αθλητής, ιρλανδικής καταγωγής, νικητής του μαραθωνίου δρόμου στους Μεσοολυμπιακούς Αγώνες του 1906 που έγιναν στην Αθήνα. Ο Σέρινγκ - που στο συγκεκριμένο αγώνα έτρεξε φορώντας μια λευκή στολή με ένα μεγάλο πράσινο τριφύλλι (εθνικό σύμβολο της Ιρλανδίας) στο στήθος - θεωρείται κατά μια εκδοχή ότι ενέπνευσε τους ιδρυτές του Παναθηναϊκού Αθλητικού Ομίλου να υιοθετήσουν αργότερα (1918) το τριφύλλι ως έμβλημα του συλλόγου.

Παραπομπές
----------

1. ↑  Αποθέωση του Τριφυλλιού στο «Στάδιο», δύο χρόνια πριν την ίδρυση του Παναθηναϊκού. palaimaxoipanathinaikou.gr
Ο **Τζόσεφ Μέλρει Μακ Ίντυρ** (*Joseph Mulrey "Joey" McIntyre*, 31 Δεκεμβρίου 1972) είναι Αμερικανός τραγουδιστής, συνθέτης και ηθοποιός. Είναι ευρύτερα γνωστός ως το νεότερο μέλος του συγκροτήματος New kids on the block.

Καριέρα
-------

Ο Τζο γεννήθηκε στις 31 Δεκεμβρίου 1972 στο Νίντχαμ της Μασαχουσέτης. Είναι ο μικρότερος από τα εννιά αδέλφια της οικογένειας. Σε ηλικία 12 ετών, μπήκε στο συγκρότημα των New kids on the block, αντικαθιστώντας τον Τζέιμι Κέλι. Η αλήθεια είναι πως δυσκολεύτηκε να προσαρμοστεί στο γκρουπ, μιας και οι υπόλοιποι τέσσερις ήταν φίλοι εδώ και χρόνια. Παρ'όλα αυτά, κατάφεραν να γίνουν ένα ιδιαίτερα επιτυχημένο μουσικό σχήμα.

Το 1994, οι New kids on the block διαλύθηκαν και ο Τζο ξεκίνησε την σόλο καριέρα του με τον δίσκο "Stay The Same". Παράλληλα, έπαιξε στην ταινία *The Fantasticks*, πλάι στην Τζιν Λουίζα Κέλι. Το 1999, τραγούδησε το "Remember Me", τραγούδι που ακουγόταν στην ταινία *Southie*, στην οποία πρωταγωνιστούσε ο πρώην New Kid Ντόνι Γουόλμπεργκ. Το 2001, ο Τζο επέστρεψε στην δισκογραφία με το άλμπουμ "Meet Joe Mac". Από αυτό, ξεχώρισε το τραγούδι "Rain" που έγινε επιτυχία. Συνέχισε όμως, να ασχολείται με την ηθοποιία: την ίδια χρονιά συμμετείχε σε θεατρικές παραστάσεις στο Μπρόντγουει και το 2002 εμφανίστηκε στη δεύτερη σεζόν του επιτυχημένου σίριαλ *Boston Public*. Διαγωνίστηκε επίσης στο ριάλιτι *Dancing With The Stars*, καταλήγοντας τρίτος. Οι δύο τελευταίοι δίσκοι που έβγαλε είναι το "8:09" του 2004, και ο φετινός "Talk To Me", που περιέχει διασκευές.

Προσωπική ζωή
-------------

Ο Τζο παντρεύτηκε στις 9 Αυγούστου 2003, ακριβώς έναν χρόνο μετά την γνωριμία τους. Η Μπάρετ τον βοήθησε πολύ στην δημιουργία των δίσκων του. Εξ´άλλου, ο τίτλος του άλμπουμ του "8:09" αναφέρεται στην ημερομηνία που γνωρίστηκαν, και, αργότερα, παντρεύτηκαν.

Δισκογραφία
-----------

* 1998 - "Stay The Same"
* 1999 - "Stay The Same" (επανέκδοση)
* 2001 - "Μeet Joe Mac"
* 2002 - "One Too Many:Live From New York"
* 2004 - "8:09"
* 2006 - "Talk To Me"

Θεατρικές Παραστάσεις
---------------------

* 1995 - *Barking Sharks*
* 2000-2001 - *Tick, Tick...BOOM!*
* 2005 - *Wicked*
* 2006 - *Happy Days*

Κινηματογράφος
--------------

* 1995 - *Τhe Fantasticks*
* 2006 - *On Broadway*

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 4  Μαΐου 2014.
2. ↑  (Αγγλικά) *Internet Broadway Database*. 381142. Ανακτήθηκε στις 9  Οκτωβρίου 2017.
3. ↑  Ανακτήθηκε στις 4  Μαρτίου 2021.
4. ↑  Ανακτήθηκε στις 22  Μαΐου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 25821887
* **Europeana**: agent/base/73804
* LCCN: no00090675
* ISNI: 0000 0001 1489 105X
* GND: 13512221X
* BNF: cb140233209 (data)
* MusicBrainz: 47e4eef9-8ac8-4f25-9da5-d15414228718
* NKC: ola2010548345

 |

 |
Στις 10 Δεκεμβρίου 1991 έλαβε χώρα **δημοψήφισμα ανεξαρτησίας** έλαβε χώρα στο Ναγκόρνο-Καραμπάχ. Το δημοψήφισμα εγκρίθηκε από το 99.98% των ψηφοφόρων. Στο δημοψήφισμα δεν συμμετείχε η αζέρικη μειονότητα, η οποία αποτελούσε το 20% του πληθυσμού της περιοχής. Το δημοψήφισμα διεξήχθη χωρίς τη συγκατάθεση της Δημοκρατίας του Αζερμπαϊτζάν και επομένως δεν αναγνωρίζεται από τα κράτη μέλη του ΟΗΕ.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 108.615 | 99.98 |
| Κατά | 24 | 0.02 |
| Άκυρα/λευκά ψηφοδέλτια | 95 | – |
| **Συνολικά** | **108.736** | **100** |
| Εγγεγραμμένοι ψηφοφόροι/προσέλευση | 132.328 | 82.17 |
| Πηγή: Άμεση Δημοκρατία |

Παραπομπές
----------

1. ↑  Berg-Karabach (Aserbeidschan), 10. Dezember 1991 : Unabhängigkeit Direct Democracy
Στις 18 Αυγούστου 1977 έλαβε χώρα **δημοψήφισμα ανεξαρτησίας** στο Νέβις.[1] Διοργανώθηκε από το Κόμμα Μεταρρύθμισης του Νέβις και το 99.66% των ψηφοφόρων ψήφισε υπέρ. Ωστόσο, το αποτέλεσμα θεωρήθηκε άκυρο από την εθνική κυβέρνηση.

Το σύνταγμα του Αγίου Χριστοφόρου και Νέβις, το οποίο εκδόθηκε με την ανεξαρτησία της χώρας το 1983, έδινε δικαίωμα ανεξαρτησίας στο Νέβις εφόσον το σχετικό δημοψήφισμα είχε πλειοψηφία δύο τρίτων (άρθρο 113).[1] Το 1998 έγινε δεύτερο δημοψήφισμα όπου το 62% ψήφισε υπέρ.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 4.193 | 99.66 |
| Κατά | 14 | 0.34 |
| Άκυρα/λευκά ψηφοδέλτια | 13 | – |
| **Συνολικά** | **4.220** | **100** |
| Εγγεγραμμένοι ψηφοφόροι/προσέλευση | 6.785 | 57.99 |
| Πηγή: Άμεση Δημοκρατία |

Παραπομπές
----------

1. 1 2  Nevis (St Kitts and Nevis), 18 August 1977: Separation from St Kitts Direct Democracy (Γερμανικά)
Ένα **δημοψήφισμα για την ανεξαρτησία** διεξήχθη στη Νέα Καληδονία στις 4 Νοεμβρίου 2018. Οι ψηφοφόροι κλήθηκαν να ψηφίσουν αν η Νέα Καληδονία θα παραμείνει μέρος της Γαλλίας ή θα γίνει ανεξάρτητη χώρα. 

Σύμφωνα με τη συμφωνία της Νουμεά, ένα δεύτερο δημοψήφισμα ανεξαρτησίας στην Νέα Καληδονία θα έπρεπε να πραγματοποιηθεί το 2018. Το προηγούμενο είχε διεξαχθεί το 1987, όταν το 98% των ψηφοφόρων είχαν ταχτεί υπέρ της παραμονής στη Γαλλία.

Οι ψηφοφόροι τάχθηκαν υπέρ της διατήρησης του παρόντος καθεστώτος με ποσοστό 56,4% έναντι 43,6% που τάχτηκαν υπέρ της ανεξαρτησίας. Η προσέλευση ήταν 81% επί συνόλου 174.995 εγγεγραμμένων ψηφοφόρων. Παρά την αποτυχία του δημοψηφίσματος, οι κάτοικοι της περιοχής θα έχουν ξανά το δικαίωμα να ψηφίσουν για την ανεξαρτησία το 2020 και (αν αποτύχει και αυτό) το 2022, εάν το ένα τρίτο του Κογκρέσου της Νέας Καληδονίας ψηφίσει την διεξαγωγή τους.

Αποτελέσματα
------------

| Επιλογή | Ψήφοι | % |
| --- | --- | --- |
| Ναι | 60.573 | 43,6 |
| Όχι | 78.361 | 56,4 |
| Άκυρα/λευκά ψηφοδέλτια | 2.165 | – |
| **Σύνολο** | 141.099 | **100** |
| Εγγεγραμμένοι ψηφοφόροι/προσέλευση | 174.995 | 80,6 |
| Πηγή: Κυβέρνηση της Νέας Καληδονίας |

Παραπομπές
----------

1. ↑  «New Caledonia, French Leaders Look To Finalize Plans For 2018 Referendum». *Pacific Islands Report*. Αρχειοθετήθηκε από το πρωτότυπο στις 4 Μαΐου 2019. Ανακτήθηκε στις 1 Φεβρουαρίου 2017.
2. ↑ . .
Ο **Δαρείος** (5ος αι. π.Χ.) από τη Δυναστεία των Αχαιμενιδών ήταν διάδοχος της Περσίας, φονεύθηκε όμως από τον νεότερο αδελφό του Αρταξέρξη Α΄ τον Μακρόχειρα, που έτσι ανήλθε στον θρόνο.

Ο Ξέρξης Α΄, πατέρας τού διαδόχου Δαρείου.

Βιογραφία
---------

Ήταν ο πρωτότοκος γιος τού Ξέρξη Α΄ τού Μεγάλου και της Αμήστριδος, κόρης τού Οτάνη. Αμφιθαλή αδέλφια του ήταν ο Υστάσπης, ο Αρταξέρξης Α΄ και η Αμύτις, σύζυγος τού Μεγάβυζου, ενώ ετεροθαλή ο Αρσάμης (σατράπης της Αιγύπτου), κά.

Περί το 478 π.Χ. πριν την εξέγερση στη Βακτρία, ο Δαρείος νυμφεύτηκε την εξαδέλφη του Αρτάυντη, κόρη τού Μασίστη στρατάρχη κατά την εισβολή στην Ελλάδα το 480-479 π.Χ. (αδελφού τού Ξέρξη Α΄). Έπειτα ο Ξέρξης Α΄ ζήτησε να συνευρεθεί με την Αρτάυτη· όταν το έμαθε η Άμηστρις, ζήτησε να εκδικηθεί τη μητέρα τής Αρτάυτης, καθώς νόμιζε, ότι εκείνη είχε συνεννοηθεί γι' αυτό. Στα γενέθλια τού Ξέρξη Α΄, η Άμηστρις έστειλε τη φρουρά του και ακρωτηρίασαν τη μητέρα της Αρτάυτης. Βλέποντας έτσι τη σύζυγό του ο Μασίστης, επέστρεψε στη σατραπεία του της Βακτρίας για να κινήσει εξέγερση. Τον πρόλαβε όμως ο στρατός τού Ξέρξη Α΄, που σκότωσε τον Μασίστη και τους γιους του.

Το 465 π.Χ. ο υπουργός Αρτάβανος και ο ευνούχος Ασπαμίτρες, έμπιστοι σύμβουλοι τού βασιλιά, συνωμότησαν και σκότωσαν τον Ξέρξη Α΄. Θα τον διαδεχόταν ο Δαρείος, όμως έπεισαν τον Αρταξέρξη Α΄, ότι ο Δαρείος έκανε τον φόνο. Έτσι ο Αρταξέρξης Α΄ κάλεσε τον Δαρείο στο ανάκτορό του και τον εξόντωσε.

Ο Αρτάβανος ίσως είχε προσωπικές φιλοδοξίες για τον θρόνο, καθώς μετά συνωμότησε με τον στρατηγό Μεγάβυζο να σκοτώσουν τον Αρταξέρξη Α΄. Αλλά ο στρατηγός αποκάλυψε το σχέδιο στον Αρταξέρξη Α΄, ο οποίος εκτέλεσε τον Αρτάβανο και τον Ασπαμίτρες για τον φόνο τού Ξέρξη Α΄ και για την απόπειρα κατά της ζωής του. Ο πρώτος φονεύθηκε με ξίφος, ενώ ο δεύτερος ρίφθηκε σε έναν λουτήρα με έντομα, τα οποία τον έφαγαν.

Ο Αρταξέρξης Α΄ μάλλον εξόντωσε και τον άλλο μεγαλύτερο αδελφό του Υστάσπη, οπότε ανέβηκε στον θρόνο της Περσίας το 465 π.Χ. ως ο επόμενος στη διαδοχή.

Οικογένεια
----------

Νυμφεύτηκε την εξαδέλφη του Αρτάυντη των Αχαιμενιδών, κόρη τού στρατάρχη Μασίστη, σατράπη της Βακτρίας.
Στις 31 Μαρτίου 1991 έλαβε χώρα δημοψήφισμα ανεξαρτησίας στη Δημοκρατία της Γεωργίας. Η ανεξαρτησία εγκρίθηκε από το 99.5% των ψηφοφόρων.

Παρασκήνιο
----------

Το δημοψήφισμα έλαβε χώρα με τη συγκατάθεση του Ανωτάτου Συμβουλίου της Γεωργίας το οποίο εξελέγη από τις πρώτες πολυκομματικές εκλογές στη Σοβιετική Γεωργία τον Οκτώβριο του 1990. Οι περισσότερες έδρες ανήκαν στο Στρογγυλό Τραπέζι-Ελεύθερη Γεωργία του αντιφρονούντα Ζβιάντ Γκαμσαχούρντια. Οι Γεωργιανοί μποϊκόταραν σε μεγάλο βαθμό (ωστόσο φιλοσοβετικές οργανώσεις διεξήγαγαν ανεπίσημα δημοψηφίσματα εκείνη την ημέρα) το πανενωσιακό δημοψήφισμα σχετικά με τη συνέχιση της ομοσπονδίας και τις διαπραγματεύσεις για την νέα συνθήκη για τη Σοβιετική Ένωση στις 17 Μαρτίου. Η Γεωργία έγινε η τέταρτη σοβιετική δημοκρατία η οποία διοργάνωσε δημοψήφισμα ανεξαρτητοποίησής της, μετά από τις χώρες της Βαλτικής (Λιθουανία στις 9 Φεβρουαρίου 1991, Λετονία και Εσθονία στις 3 Μαρτίου).

Το μόνο ερώτημα του δημοψηφίσματος έλεγε τα εξής: "Υποστηρίζετε την αποκατάσταση της ανεξαρτησίας της Γεωργίας, σύμφωνα με την Πράξη Διακήρυξης της Ανεξαρτησίας της Γεωργίας της 26ης Μαΐου 1918;" Τα επίσημα αποτελέσματα έδειξαν συντριπτική πλειοψηφία υπέρ της ανεξαρτησίας, καθώς το 99% των ψηφοφόρων ψήφισε υπέρ και η προσέλευση έφτασε το 90.6%. Λόγω της συνεχιζόμενης εθνοτικής διχόνοιας, οι μη γεωργιανοί πληθυσμοί στην Αμπχαζία και τη Νότια Οσσετία απείχαν από το δημοψήφισμα.

Τέσσερις μέρες μετά την ανακοίνωση των τελικών αποτελεσμάτων, το γεωργιανό Ανώτατο Συμβούλιο ψήφισε ομόφωνα υπέρ της ανακήρυξης της ανεξαρτησίας κατά τη δεύτερη επέτειο της στρατιωτικής καταστολής των ειρηνικών διαδηλώσεων στην Τιφλίδα στις 9 Απριλίου 1989.

Το δημοψήφισμα συνέπεσε με μια ιδιωτική επίσκεψη του Προέδρου των ΗΠΑ Ρίτσαρντ Νίξον, ο οποίος επισκέφθηκε μερικά εκλογικά τμήματα στην Τιφλίδα. Αργότερα στις 31 Μαρτίου ο Νίξον αναχώρησε για τη Μόσχα.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 3.295.493 | 99.5 |
| Κατά | 16.917 | 0.5 |
| Άκυρα/λευκά ψηφοδέλτια | 13.690 | – |
| **Συνολικά** | **3.326.100** | **100** |
| Πηγή: Νόλεν και άλλοι |

Παραπομπές
----------

1. 1 2  Dieter Nohlen, Florian Grotz & Christof Hartmann (2001) *Elections in Asia: A data handbook, Volume I*, p394 (ISBN 0-19-924958-X)
2. ↑  Although polling were opened in parts of Abkhazia and South Ossetia where the voters opted to remain in the renewed Union. Imogen Bell (2002), *Eastern Europe, Russia and Central Asia*, p. 171. Taylor & Francis, (ISBN 1-85743-137-5).
3. ↑  Jonathan Wheatley (2005), *Georgia from National Awakening to Rose Revolution*, p. 64. Ashgate Publishing, Ltd. (ISBN 0-7546-4503-7).
4. ↑  *Eastern Europe, Russia and Central Asia*, p. 171.
5. ↑  Soviet Georgians vote on independence. *The Boston Globe*, April 1, 1991.
Ο **Τέρενς Γουίντερ** (αγγλικά: **Terence Winter**, γενν. 2 Οκτωβρίου 1960) είναι Αμερικανός σκηνοθέτης, σεναριογράφος και νομικός. Είναι ο δημιουργός, ο σεναριογράφος και ο εκτελεστικός παραγωγός της σειράς Boardwalk Empire του HBO. Προτού δημιουργήσει την σειρά, ο Γουίντερ είχε δουλέψει ως σεναριογράφος και σκηνοθέτης σε αρκετές τηλεοπτικές σειρές, όπως στη σειρά Οι Σοπράνος.

Όντας καλός φίλος του Μάρτιν Σκορσέζε, ο Γουίντερ σύντομα ασχολήθηκε με τον κινηματογράφο και έγραψε το σενάριο της ταινίας του Σκορσέζε Ο Λύκος της Wall Street, ενώ βρέθηκε υποψήφιος και για Βραβείο Όσκαρ Καλύτερου Προσαρμοσμένου Σεναρίου.

Πρώιμη ζωή, εκπαίδευση και νομική καριέρα
-----------------------------------------

Ο Γουίντερ γεννήθηκε στις 2 Οκτωβρίου του 1960 στην Νέα Υόρκη. Μεγάλωσε στο Μπρούκλιν. Σπούδασε νομική και εγκληματολογία στο Πανεπιστήμιο της Νέας Υόρκης και στην Νομική Σχολή του Πανεπιστημίου Σάιντ Τζονς. Μετά την αποφοίτησή του από αυτήν, ο Γουίντερ ξεκίνησε να εργάζεται ως δικηγόρος στην Νέα Υόρκη και είναι μέλος των δικηγορικών συλλόγων (bars) της πολιτείας της Νέας Υόρκης και του Κονέκτικατ. Αποφάσισε να μετακομίσει στο Λος Άντζελες για να δουλέψει στην κινηματογραφική βιομηχανία. Την περίοδο αυτή, ο Γουίντερ είχε ήδη γίνει ένας αναγνωρισμένος δικηγόρος στην περιοχή του Μπρούκλιν.

Παραπομπές
----------

1. ↑  *Freebase Data Dumps*. Google.
2. ↑  (Αγγλικά) *Internet Movie Database*. nm1010540. Ανακτήθηκε στις 14  Οκτωβρίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Terence Winter στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24809933
* LCCN: n2008030822
* ISNI: 0000 0000 3526 8729
* GND: 1058745026
* SUDOC: 159779987
* BNF: cb14146065r (data)
* MusicBrainz: 4b51c1ae-50bb-4432-b817-95315527e62d
* NKC: osa2012733357
* BNE: XX5151627

 |

 |
Η **Τσεχόβσκιε Μεντβέντι** (ρωσικά: Чеховские медведи) είναι ρωσικός αθήτικός σύλλογος χειροσφάιρισης. Εδρεύει στο Τσέχοφ της Περιφέρειας Μόσχας.

Ο σύλλογος «Τσεχόβσκιε Μεντβέντι» ιδρύθηκε τον Δεκέμβριο του 2001 με πρωτοβουλία του κυβερνήτη της Περιφέρειας Μόσχας Μπόρις Γκρομόφ. Μέχρι τότε αποτελούσε τμήμα της ΤΣΣΚΑ Μόσχας, ενός από τους πιο γνωστούς συλλόγους στην ΕΣΣΔ και τη Ρωσία. Είχε ως έδρα του τη Μόσχα και το στάδιο ΟΥΣΚ ΤΣΣΚΑ έως το καλοκάιρι του 2003, οπότε και εκγαταστάθηκε στο στάδιο «Ολιμπίσκι» (Дворец спорта «Олимпийский») στην πόλη Τσέχοφ κοντα στη Μόσχα.

Ως το 2013, η «Τσεχόβσκιε Μεντβέντι» αποτελούσε τον κύριο κορμό της εθνικής Ρωσίας, με επικεφαλής τον πρόεδρο και προπονητή Βλαντιμίρ Μαξιμόφ, ο οποίος εργάστηκε ως γενικός διευθυντής της Ρωσικής Ομοσπονδίας Χειροσφάιρισης. Εξαιτίας αυτού διαθέτει πολύ ανώτερη σύνθεση, υποδομές και χρηματοδοτικές δυνατότητες από τις άλλες ρωσικές ομάδες, με αποτέλεσμα να μην υπάρχει ανταγωνισμός στη ρωσική Σουπερλίγκα.

Από την ίδρυση του συλλόγου το 2001, η Τσεχόβσκιε κέρδισε 12 τίτλους πρωταθλήματος στη σειρά, και στα πρωταθλήματα της Ρωσίας το διάστημα 2005-2013 δεν υπέστη ούτε μια ήττα.

Επιτεύγματα
-----------

### ΤΣΣΚΑ Μόσχας

* Πρωταθλήτρια Ευρώπης: (1988)
* Φιναλίστ του Ευρωπαϊκού Κυπέλλου: (1977, 1983)
* Νικήτρια του Κυπέλλου Κυπελλούχων: (1985, 1987)
* Νικήτρια του Κυπέλλου ΕΟΧ: (1991)
* 9 φορές Πρωταθλήτρια ΕΣΣΔ: (1973, 1976 - 1980, 1982, 1983, 1987)
* Ασημένιο μετάλλιο ΕΣΣΔ: (1974, 1975, 1984, 1986, 1988)
* Χάλκινο μετάλλιο ΕΣΣΔ: (1985)
* 2 φορές Πρωταθλήτρια Ρωσίας: (το 1994, το 1995)
* Χάλκινο μετάλλιο Ρωσίας: (1993, 1996, 1997)

### ΤΣΣΚΑ ΣπορτΑκάντεμ Μόσχας

* 2 φορές Πρωταθλήτρια Ρωσίας: (2000, 2001)

### Τσεχόβσκιε Μεντβέντι

* 13 φορές Πρωταθλήτρια Ρωσίας: (2002-2014)
* 6 φορές Κυπελλούχος Ρωσίας: (2009-2013, 2015)
* Κύπελλο Κυπελλούχων: (2006)
* Συμμετείχε στο Final Four του Champions League: (2010)

Παραπομπές
----------

1. ↑  Алексей Безъязычный, Владимир Можайцев. Вставай, страна гандбольная!

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Чеховские медведи  της Ρωσικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Φρούτα σε καλάθι, 1653
Ο **Τέοντοορ Ένφανκ** (φλαμανδικά: **Theodoor Aenvanck** ή **Theodor Aenvanck** (παραλλαγές του ονόματος: Théodoor van Aenvanck, Theodor van Aenvanck, Theodor Aenvalck) (1633, Αμβέρσα – 1690, Αμβέρσα (;)) ήταν Φλαμανδός ζωγράφος της τεχνοτροπίας του μπαρόκ. Είναι γνωστός για τις νεκρές φύσεις με άνθη που φιλοτέχνησε.

Βιογραφία
---------

Διετέλεσε μαθητή του ζωγράφου νεκρών φύσεων Γιαν Ντάβιντσον ντε Χέιμ. Έγινε μέλος στη Συντεχνία του Αγίου Λουκά της Αμβέρσας το 1647 και το 1669 έγινε "Δάσκαλος" σε αυτήν. Ταξίδεψε στο εξωτερικό πιθανόν πριν το 1669 και πιθανόν εγκατέλειψε την Αμβέρσα εκ νέου μετά τον Μάρτιο του 1686. Απεβίωσε μετά το 1690, αλλά ο τόπος θανάτου του δεν είναι εξακριβωμένος.

Έργο
----

Είναι γνωστός για τις νεκρές φύσεις με άνθη που ζωγράφισε, αλλά δημιούργησε, επίσης, νεκρές φύσεις με φρούτα και ψάρια.

Παραπομπές
----------

1. 1 2  «Théodoor Aenvanck». (Αγγλικά) *Union List of Artist Names*. 500001020.
2. ↑  (Ολλανδικά) *RKDartists*. 568. Ανακτήθηκε στις 9  Οκτωβρίου 2017.
3. 1 2  (Αγγλικά) *ECARTICO*. 492. Ανακτήθηκε στις 9  Οκτωβρίου 2017.
4. ↑  *Artnet*. theodor-van-aenvack. Ανακτήθηκε στις 9  Οκτωβρίου 2017.
5. 1 2 3  Theodoor Aenvanck[*νεκρός σύνδεσμος*] στο Ολλανδικό Ίδρυμα Ιστορίας της Τέχνης (Ολλανδικά)

Δείτε επίσης
------------

* Κατάλογος Φλαμανδών ζωγράφων
* Φλαμανδική ζωγραφική

Εξωτερικοί σύνδεσμοι
--------------------

* Theodoor Aenvanck on Artnet

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τέοντοορ Ένφανκ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95686789
* BPN: 68203706
* ULAN: 500001020
* RKD: 568

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Η **Τάμπα Μπέι Χελλένικ** (αγγλικά: *Tampa Bay Hellenic*) είναι γυναικεία ερασιτεχνική ποδοσφαιρική ομάδα των ΗΠΑ που έχει έδρα στην πόλη Τάμπα της Φλόριδα. Είναι μέλος της **"Τάμπα Μπέι Γιουνάιτεντ"** (*Tampa Bay United Soccer Club*). Αγωνίζεται στην "Πρέμιερ Λιγκ Γυναικών" (*Women's Premier Soccer League* - *WPSL*), που περιλαμβάνει επαγγελματικά και ερασιτεχνικά σωματεία και αποτελεί τη 2η κατηγορία στην πυραμίδα του γυναικείου ποδοσφαίρου των ΗΠΑ, μετά την Επαγγελματική Κατηγορία Γυναικών (*Women's Professional Soccer*). Το γήπεδο της ομάδας βρίσκεται στο αθλητικό συγκρότημα "Ed Radice Sports Complex" της Τάμπα. Χρώματά της είναι το λευκό, το κόκκινο και το μαύρο. 

Την ονομασία *Hellenic* ("Ελληνική") καθώς και το έμβλημά της (μια στεφανωμένη αρχαιοελληνική κόρη) οφείλει στον ελληνοαμερικανό προπονητή της, Τζορτζ Φωτόπουλο, ο οποίος μεταξύ άλλων παλιότερα είχε διατελέσει προπονητής των γυναικείων ομάδων των πανεπιστημίων Τάμπα (1998-2000) και Λουιζιάνα Στέιτ (2000-2004). Βοηθός προπονητή στην ομάδα νεανίδων του συλλόγου είναι η σύζυγός του, Ντανιέλ Φωτοπούλου, πρώην διεθνής παίκτρια των ΗΠΑ και παγκόσμια πρωταθλήτρια το 1999.

Ιστορικό
--------

Η ομάδα ιδρύθηκε το 2008 ως "Hellenic Utd" και αμέσως εντάχθηκε στην "W-League" της ομοσπονδίας "United Soccer Leagues" (*USL*) που αντιστοιχεί στην 3η κατηγορία του γυναικείου ποδοσφαίρου των ΗΠΑ. Αγωνίστηκε για τρεις σεζόν στον "Όμιλο Ατλαντικού" (*Atlantic Division*) της Ανατολικής Ζώνης (*W-League's Eastern Conference*). Το Φεβρουάριο του 2011 ανακοινώθηκε ότι έγινε δεκτή στην ανώτερη κατηγορία "Πρέμιερ Λιγκ Γυναικών" (*WPSL*), ως **"Τάμπα Μπέι Γιουνάιτεντ Χελένικ"** (*Tampa Bay United Hellenic*), αφού εντωμεταξύ συνενώθηκε με την ομάδα "RSL Florida". Εκτός από τη γυναικεία ομάδα έχει ομάδες ακαδημιών μικρότερων ηλικιών, για αγόρια και για κορίτσια.

Αγωνιστική πορεία
-----------------

| Έτος | Κατηγορία | Λίγκα | Θέση Ζώνης/Ομίλου | Θέση πλέιοφ |
| --- | --- | --- | --- | --- |
| 2008 | 1 | USL W-League | 3η, Eastern/Atlantic | Δεν προκρίθηκε |
| 2009 | 2 | USL W-League | 2η, Eastern/Atlantic | **Ημιτελικά** |
| 2010 | 2 | USL W-League | 3η, Eastern/Atlantic | Δεν προκρίθηκε |
| 2011 | 2 | WPSL | 1η, South - Sunshine | **Ημιτελικά** |

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ιστοσελίδα "Tampa Bay Hellenic" Αρχειοθετήθηκε 2011-10-04 στο Wayback Machine.
* "Hellenic USL Soccer"
* Ιστοσελίδα "Tampa Bay Utd" Αρχειοθετήθηκε 2011-07-18 στο Wayback Machine.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Tampa Bay Hellenic  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Εθνική επέτειος της Αστυνομίας**, ή «Εθνική Ημέρα της Αστυνομίας» είναι μία από τις επίσημες εθνικές επετείους – επίσημες αργίες – της Αιγύπτου, που εορτάζεται κατ΄ έτος στις 25 Ιανουαρίου.

Κατά την επέτειο αυτή εορτάζεται η μνήμη των 40 περίπου θυμάτων αξιωματικών και κατωτέρων στελεχών της αιγυπτιακής Αστυνομίας κατά τα αιματηρά επεισόδια που σημειώθηκαν σε δύο αστυνομικά τμήματα της Ισμαηλίας, στη διώρυγα του Σουέζ το 1952, όταν αρνήθηκαν στις βρετανικές δυνάμεις να παραδώσουν τον οπλισμό τους και να εγκαταλείψουν τα κτίρια.  
 
Ο τότε Αιγύπτιος υπουργός Εσωτερικών *Φουάτ Εντίν* ζήτησε από τους αστυνομικούς να επιδείξουν τον πατριωτισμό τους και να μη παραδοθούν. Συνέπεια αυτού ήταν στις *25 Ιανουαρίου του 1952* να αναμετρηθούν με βρετανικά τεθωρακισμένα οχήματα που περικύκλωσαν τα αστυνομικά τμήματα τα οποία έβαλαν εναντίον τους. Κατά τη μάχη που ακολούθησε επί τρίωρο φέρονταν να σκοτώθηκαν μόνο τρεις Βρετανοί στρατιώτες ενώ περισσότεροι από 40 ήταν οι Αιγύπτιοι νεκροί και μεγάλος ο αριθμός των τραυματιών. Περίπου 800 τότε Αιγύπτιοι αστυνομικοί αναγκάσθηκαν να παραδοθούν.

Το 2009 ο πρόεδρος της Αιγύπτου Χόσνι Μουμπάρακ σε αναγνώριση της θυσίας εκείνης αλλά και των προσπαθειών που καταβάλει η αιγυπτιακή αστυνομία για τη διατήρηση της ασφάλειας και της πολιτικής σταθερότητας στη χώρα καθιέρωσε την "25η Ιανουαρίου" ημέρα μνήμης – τιμής, και επίσημη αργία.

Σημειώσεις
----------

* Ανήμερα της επετείου αυτής, στις 25 Ιανουαρίου του 2011 εκδηλώθηκε στην Αίγυπτο πολυπληθής εξέγερση κατά του καθεστώτος που χαρακτηρίστηκε «Επανάσταση της 25ης Ιανουαρίου» όπου σημειώθηκαν σοβαρές ταραχές, εμπρησμοί, λεηλασίες και καταστροφές. Από τις συμπλοκές με τις αστυνομικές δυνάμεις, σύμφωνα με τα ελεύθερα ειδησεογραφικά πρακτορεία, περίπου 300 ήταν οι νεκροί και εκατοντάδες οι τραυματίες.
Ο **Δημήτριος Σαρρής** (1946) είναι Έλληνας πολιτικός. Διατέλεσε βουλευτής και υφυπουργός με το ΠΑΣΟΚ, νομάρχης Ηρακλείου, καθώς και γενικός γραμματέας Αθλητισμού την περίοδο της κατάκτησης του Ευρωμπάσκετ του 1987 από την Ελλάδα.

Βιογραφικά στοιχεία
-------------------

Γεννήθηκε το 1946 στο Ηράκλειο Κρήτης. Σπούδασε μηχανολόγος και ηλεκτρολόγος μηχανικός στο Εθνικό Μετσόβιο Πολυτεχνείο. Συμμετείχε ενεργά στο φοιτητικό συνδικαλιστικό κίνημα την περίοδο του Β΄ Ανένδοτου Αγώνα (1965-67) με τις ιδιότητες του μέλους του Διοικητικού Συμβουλίου της Σχολής του, μέλους της Ελληνικής Δημοκρατικής Νεολαίας (ΕΔΗΝ) και του ειδικού γραμματέα του Συλλόγου Κρητών Σπουδαστών. Το 1974 υπήρξε ιδρυτικό στέλεχος του ΠΑΣΟΚ, και στη συνέχεια διατέλεσε γραμματέας της Νομαρχιακής Επιτροπής Ηρακλείου, ενώ από το 1982 έως το 1985 ήταν αντιδήμαρχος της πόλης του Ηρακλείου, όπου εισηγήθηκε και εφάρμοσε το πρόγραμμα του Μαζικού Λαϊκού Αθλητισμού (ΜΛΑ).

Από τον Αύγουστο του 1985 μέχρι το Δεκέμβριο του 1988 διετέλεσε γενικός γραμματέας Αθλητισμού (διαδεχόμενος τον Κίμωνα Κουλούρη) με κύρια προσφορά την οργάνωση μεγάλων διεθνών διοργανώσεων (π.χ. Ευρωμπάσκετ 1987), διεθνών συνεδρίων, προγραμμάτων ανίχνευσης αθλητικών ταλέντων, δημιουργία ειδικών αθλητικών σχολείων, καθώς και την προετοιμασία της Ελλάδας για τη διεξαγωγή των Μεσογειακών Αγώνων του 1991 και για την ανάληψη της Χρυσής Ολυμπιάδας 1996, τόσο σε επίπεδο διεθνούς προβολής όσο και σε επίπεδο θεμελίωσης και έναρξης κατασκευής των μεγάλων ολυμπιακών έργων.

Εκλέχθηκε βουλευτής Ηρακλείου με το ΠΑΣΟΚ το 1989 (Ιούνιο και Νοέμβριο), 1990, 1993 και 1996. Χρημάτισε υφυπουργός Μεταφορών και Επικοινωνιών από το 1995 ως το 1996, στην τελευταία κυβέρνηση του Ανδρέα Παπανδρέου.

Το 1996, στην διαδοχή του Ανδρέα Παπανδρέου, στήριξε τον Γεράσιμο Αρσένη. Από το 2002 έως το 2006 διατέλεσε νομάρχης Ηρακλείου με την υποστήριξη του ΠΑΣΟΚ.

Παραπομπές
----------

1. ↑  «ΑΦΙΕΡΩΜΑΤΑ ΤΕΕ, Τεύχος 2094 - Δευτέρα 27 Μαρτίου 2000». Αρχειοθετήθηκε από το πρωτότυπο στις 31 Ιανουαρίου 2014. Ανακτήθηκε στις 26 Σεπτεμβρίου 2019.
2. ↑  «ΑΦΙΕΡΩΜΑΤΑ ΤΕΕ, Τεύχος 2094 - Δευτέρα 27 Μαρτίου 2000». Αρχειοθετήθηκε από το πρωτότυπο στις 31 Ιανουαρίου 2014. Ανακτήθηκε στις 26 Σεπτεμβρίου 2019.
3. ↑  «ΑΦΙΕΡΩΜΑΤΑ ΤΕΕ, Τεύχος 2094 - Δευτέρα 27 Μαρτίου 2000». Αρχειοθετήθηκε από το πρωτότυπο στις 31 Ιανουαρίου 2014. Ανακτήθηκε στις 26 Σεπτεμβρίου 2019.
4. ↑  Κοινοβουλευτική θητεία
5. ↑  Κυβέρνησις ΑΝΔΡΕΑ ΠΑΠΑΝΔΡΕΟΥ Από 13.10.1993 έως 22.1.1996